Keltiberai

Keltiberai – vėlyvosios Lateno kultūros keltų gentys, gyvenusios Romos imperijos laikais Ispanijos pusiasalyje, daugiausia dabartinės Ispanijos centrinėje dalyje šiaurinėje Portugalijoje Romos respublikos ir imperijos laikais. Ši tauta atsirado, kai keltai migravo iš Galijos (dabar Prancūzija) ir susimaišė su vietiniais iberais. Kad dvi tautos susimaišė, galima spręsti iš gališkų vardų keltiberų aukštuomenėje.

Keltiberų kalba paliudyta nuo I a. pr. m. e. Taip pat Ispanijos pusiasalyje prieš romėnų laikus buvo kalbama kitomis, tikriausiai keltų kalbomis, pvz., luzitanų. Iš luzitanų kilo Luzitanijos, Romos provincijos, buvusios dabartinės Portugalijos ir Ekstramaduros teritorijose, pavadinimas.

Keltiberų kalba yra žinoma iš kelių trumpų užrašų, tačiau galima teigti, kad ši kalba skyrėsi nuo šiaurinių galų kalbos. Protokeltų *ku atitinka q, kaip airių kalboje, o ne p kaip galų kalboje.

Kategorija:Senovės keltai
Kategorija:Senovės Ispanija

eo:Iberoj#Eksteraj influoj